Εκκίνηση του λογισμικού LibreOffice με παραμέτρους.

Περιεχόμενα

# Ξεκίνημα του λογισμικού LibreOffice με παραμέτρους

Εκκινώντας το λογισμικό LibreOffice από τη γραμμή εντολών μπορείτε να αντιστοιχίσετε διάφορες παραμέτρους, με τις οποίες μπορείτε να επηρεάσετε την απόδοση. Η χρήση της γραμμής εντολών συνίσταται μόνο σε έμπειρους χρήστες.

Για κανονική χρήση, η χρήση των παραμέτρων της γραμμής εντολών δεν είναι απαραίτητη. Μερικές από τις παραμέτρους απαιτούν μια βαθύτερη γνώση του τεχνικού υπόβαθρου της τεχνολογίας του λογισμικού LibreOffice.

## Εκκίνηση του λογισμικού LibreOffice από τη γραμμή εντολών.

1. Αναζήτηση για Run (Εκτέλεση) στο μενού Έναρξη των Windows.

2. Πληκτρολογήστε το ακόλουθο κείμενο στο πεδίο κειμένου Άνοιγμα και πατήστε στο Εντάξει.

3. "{install}\program\soffice.com" {παράμετρος}

   Αντικαταστήστε το {install} με τη διαδρομή για την εγκατάσταση του λογισμικού LibreOffice (για παράδειγμα, C:\Program Files\LibreOffice). Χρησιμοποιήστε το soffice.exe αντί για το soffice.com, όταν δεν χρειάζεστε κονσόλα (π.χ., δεν χρησιμοποιείτε διεπαφή γραμμής εντολών για λειτουργίες χωρίς κεφαλίδα).

1. Ανοίξτε ένα κέλυφος σε πλατφόρμες Linux, *BSD ή macOS.

2. Πληκτρολογήστε την ακόλουθη γραμμή κειμένου και, στη συνέχεια, πατήστε Επιστροφή:

   {install}/program/soffice {parameter}

   Αντικαταστήστε το {install} με τη διαδρομή εγκατάστασης του λογισμικού LibreOffice (για παράδειγμα, /opt/LibreOffice στο UNIX)

Το LibreOffice απαιτεί πρόσβαση εγγραφής στον κατάλογο κατατομής (προφίλ) του χρήστη.

## Έγκυρες παράμετροι της γραμμής εντολής

### Χρήση χωρίς ειδικά ορίσματα

Χρήση χωρίς κανένα όρισμα ανοίγει το κέντρο έναρξης.

{αρχείο} | Προσπαθεί να ανοίξει τα αρχεία στα κατάλληλα στοιχεία για αυτά.
{αρχείο} macro://./[Library.Module.MacroName] | Ανοίγει το αρχείο και εφαρμόζει καθορισμένες μακροεντολές από το αρχείο.

### Λήψη βοήθειας και πληροφοριών.

Παράμετρος | Νόημα
--- | ---
--help / -h / -? | Παραθέτει τις διαθέσιμες παραμέτρους της γραμμής εντολών για την κονσόλα.
--helpwriter | Ανοίγει το ενσωματωμένο LibreOffice ή τη διαδικτυακή βοήθεια του Writer.
--helpcalc | Ανοίγει το ενσωματωμένο LibreOffice ή τη διαδικτυακή βοήθεια του Calc.
--helpdraw | Ανοίγει το ενσωματωμένο LibreOffice ή τη διαδικτυακή βοήθεια του Draw.
--helpimpress | Ανοίγει το ενσωματωμένο LibreOffice ή τη διαδικτυακή βοήθεια του Impress.
--helpbase | Ανοίγει το ενσωματωμένο LibreOffice ή τη διαδικτυακή βοήθεια του Base.
--helpbasic | Ανοίγει το ενσωματωμένο LibreOffice ή τη διαδικτυακή βοήθεια της γλώσσας σεναρίων Basic.
--helpmath | Ανοίγει το ενσωματωμένο LibreOffice ή τη διαδικτυακή βοήθεια του Math.
--version | Εμφανίζει την έκδοση του LibreOffice και κλείνει.
--nstemporarydirectory | (Μόνο για το αμμοδοχείο του macOS) Επιστρέφει τη διαδρομή του προσωρινού καταλόγου για τον τρέχοντα χρήστη και εξέρχεται. Αντικαθιστά όλα τα άλλα ορίσματα.

### Γενικά ορίσματα

Παράμετρος | Νόημα
--- | ---
--quickstart[=no] | Ενεργοποιεί[Απενεργοποιεί] την υπηρεσία Γρήγορη εκκίνηση (Quickstarter). Μπορεί να πάρει μόνο μια παράμετρο όχι που απενεργοποιεί την υπηρεσία Γρήγορης εκκίνησης. Χωρίς παραμέτρους αυτή η υπηρεσία ενεργοποιείται.
--nolockcheck | Απενεργοποιεί τον έλεγχο για απομακρυσμένες περιπτώσεις χρησιμοποιώντας την εγκατάσταση.
--infilter=InputFilterName [:InputFilterParam[,param]] | Εάν είναι δυνατό, εξαναγκάζει έναν τύπο φίλτρου εισόδου. Παραδείγματος χάρη: --infilter="Calc Office Open XML" --infilter="Text (encoded):UTF8,LF,Liberation Mono,en-US". Δείτε τον κατάλογο φίλτρων εγγράφου για μετατροπή αρχείου. Ο κατάλογος των επιλογών φίλτρου για αρχεία Lotus, dBase και Diff. Ο κατάλογος των επιλογών φίλτρου για αρχεία CSV. Ο κατάλογος των επιλογών φίλτρου για αρχεία PDF.
--pidfile={file} | Αποθήκευση του αναγνωριστικού διεργασίας (pid) του soffice.bin στο {αρχείο}.
--display {display} | Ορίζει τη μεταβλητή περιβάλλοντος DISPLAY σε πλατφόρμες τύπου UNIX στην τιμή {display}. Αυτή η παράμετρος υποστηρίζεται μόνο από το σενάριο έναρξης για το λογισμικό LibreOffice σε πλατφόρμες τύπου UNIX.

### Έλεγχος διεπαφής χρήστη/προγραμματιστικά

Παράμετρος | Νόημα
--- | ---
--nologo | Απενεργοποιεί την οθόνη εκκίνησης στην εκκίνηση του προγράμματος.
--minimized | Ξεκινάει ελαχιστοποιημένο. Η οθόνη έναρξης δεν εμφανίζεται.
--nodefault | Αρχίζει χωρίς να εμφανίζεται τίποτα εκτός από την οθόνη εκκίνησης.
--invisible | Αρχίζει σε αόρατη κατάσταση. Ούτε ο λογότυπος εκκίνησης, ούτε το αρχικό παράθυρο προγράμματος θα είναι ορατά. Το λογισμικό του LibreOffice μπορεί να ελεγχθεί και τα έγγραφα και οι διάλογοι μπορούν να ελεγχθούν και να ανοιχθούν μέσω του API. Η χρήση της παραμέτρου, LibreOffice μπορεί να τελειώσει μόνο χρησιμοποιώντας τον διαχειριστή εργασιών (taskmanager - Windows) ή την εντολή kill (UNIXοειδή συστήματα). Δεν μπορεί να χρησιμοποιηθεί σε συνδυασμό με το --quickstart. Περισσότερες πληροφορίες βρίσκονται στο LibreOffice Developer's Guide.
--headless | Αρχίζει σε "κατάσταση χωρίς κεφαλίδα" που επιτρέπει την χρήση της εφαρμογής χωρίς διεπαφή χρήστη. Αυτή η ειδική κατάσταση μπορεί να χρησιμοποιηθεί όταν η εφαρμογή ελέγχεται από εξωτερικούς πελάτες μέσω του API.
--norestore | Απενεργοποιεί την επανεκκίνηση και την ανάκτηση αρχείου μετά από μια κατάρρευση του συστήματος.
--safe-mode | Αρχίζει σε ασφαλή λειτουργία, δηλ. αρχίζει προσωρινά με νέα κατατομή (προφίλ) χρήστη και βοηθά στην επαναφορά μιας κατεστραμμένης ρύθμισης.
--accept={UNO} | Γνωστοποιεί στο λογισμικό LibreOffice ότι κατά τη δημιουργία του "UNO Acceptor Threads", θα χρησιμοποιηθεί ένα "UNO Accept String". Το UNO-URL είναι συμβολοσειρά τέτοιου είδους uno:σύνδεση-τύπος,παράμετροι;όνομα-πρωτοκόλλου,παράμετροι;ΌνομαΑντικειμένου. Περισσότερες πληροφορίες υπάρχουν στο LibreOffice Developer's Guide.
--unaccept={UNO-URL} | Κλείνει έναν αποδοχέα που δημιουργήθηκε με --accept={UNO string}. Χρησιμοποιήστε το --unaccept=all για κλείσιμο όλων των ανοιχτών αποδοχέων.
--language={lang} | Χρησιμοποιεί καθορισμένη γλώσσα, εάν η γλώσσα δεν είναι ακόμα επιλεγμένη για διεπαφή χρήστη. Το lang είναι μια ετικέτα της γλώσσας σε ετικέτα γλώσσας IETF.

### Ορίσματα προγραμματιστή

Παράμετρος | Νόημα
--- | ---
--terminate_after_init | Έξοδος μετά από πλήρη αρχικοποίηση (δεν φορτώθηκαν έγγραφα).
--eventtesting | Έξοδος μετά τη φόρτωση εγγράφων.

Οι χρήστες Unix και Linux μπορούν να καλούν το LibreOffice με αυτές τις πρόσθετες παραμέτρους για σκοπούς αποσφαλμάτωσης.

Παράμετρος | Σημασία
--- | ---
--record | Προηγμένος αποσφαλματωτής.
--backtrace | Εκτυπώνει την οπισθοανίχνευση ολόκληρης της στοίβας.
--strace | strace είναι διαγνωστικό, αποσφαλματωτικό και εκπαιδευτικό βοήθημα χώρου χρήστη για το Linux.
--valgrind | Ανιχνεύει αυτόματα πολλά σφάλματα διαχείρισης μνήμης και νημάτωσης και περιγράφει το πρόγραμμα με λεπτομέρειες.

Οι επιλογές αποσφαλμάτωσης --record, --backtrace, --strace και --valgrind δεν μπορούν να χρησιμοποιηθούν μαζί. Χρησιμοποιήστε τες μία-μία.

### Ορίσματα δημιουργίας νέου εγγράφου

Τα ορίσματα δημιουργούν ένα κενό έγγραφο του καθορισμένου είδους. Μόνο ένα από αυτά μπορεί να χρησιμοποιηθεί σε μια γραμμή εντολής. Εάν τα ονόματα αρχείου καθορίζονται μετά από ένα όρισμα, τότε προσπαθεί να ανοίξει αυτά τα αρχεία στο καθορισμένο στοιχείο.

Παράμετρος | Νόημα
--- | ---
--writer | Αρχίζει με ένα κενό έγγραφο Writer.
--calc | Αρχίζει με ένα κενό έγγραφο Calc.
--draw | Αρχίζει με ένα κενό έγγραφο Draw.
--impress | Αρχίζει με ένα κενό έγγραφο Impress.
--math | Αρχίζει με ένα κενό έγγραφο Math.
--global | Αρχίζει με ένα κενό κύριο έγγραφο Writer.
--web | Αρχίζει με ένα κενό έγγραφο HTML.

### Ορίσματα ανοίγματος αρχείου

Τα ορίσματα καθορίζουν πώς αντιμετωπίζονται τα παρακάτω ονόματα αρχείων. Η νέα συμπεριφορά ξεκινά μετά το όρισμα και τελειώνει στο επόμενο όρισμα. Η προεπιλεγμένη συμπεριφορά πρόκειται να ανοίξει έγγραφα για επεξεργασία και δημιουργία νέων εγγράφων από πρότυπα εγγράφων.

Παράμετρος | Νόημα
--- | ---
-n | Αντιμετωπίζει τα παρακάτω αρχεία ως πρότυπα για δημιουργία νέων εγγράφων.
-o | Ανοίγει τα παρακάτω αρχεία για επεξεργασία, ανεξάρτητα εάν είναι πρότυπα ή όχι
--pt {Printername} | Εκτυπώνει τα παρακάτω αρχεία στον εκτυπωτή {ΌνομαΕκτυπωτή} και τελειώνει. Η αρχική οθόνη δεν εμφανίζεται. Αν το όνομα του αρχείου περιέχει διαστήματα, τότε πρέπει να μπει ανάμεσα σε εισαγωγικά. Εάν χρησιμοποιηθεί πολλές φορές, μόνο το τελευταίο {ΌνομαΕκτυπωτή} είναι ενεργό για όλα τα έγγραφα όλων των εκτελέσεων --pt. Επίσης, το όρισμα --printer-name του διακόπτη --print-to-file επεμβαίνει στο {ΌνομαΕκτυπωτή}.
-p | Εκτυπώνει τα παρακάτω αρχεία στον προεπιλεγμένο εκτυπωτή και κατόπιν αυτά τα αρχεία κλείνουν. Η αρχική οθόνη δεν εμφανίζεται. Εάν το όνομα του αρχείου περιέχει κενά, τότε πρέπει να μπει σε εισαγωγικά.
--view | Ανοίγει τα παρακάτω αρχεία σε κατάσταση προβολής (μόνο για ανάγνωση).
--show | Ανοίγει και ξεκινά τα παρακάτω έγγραφα παρουσίασης αμέσως. Τα αρχεία κλείνουν μετά την προβολή. Αρχεία πέρα από τα έγγραφα Impress ανοίγονται στην προεπιλεγμένη κατάσταση, ανεξάρτητα από την προηγούμενη κατάσταση.
--convert-to OutputFileExtension [:OutputFilterName [:OutputFilterParams[,param]]] [--outdir output_dir] | Εάν το --convert-to χρησιμοποιείται περισσότερες από μία φορές, η τελευταία τιμή του OutputFileExtension[:OutputFilterName[:OutputFilterParams]] ισχύει. Εάν το --outdir χρησιμοποιηθεί περισσότερες από μία φορές, ισχύει μόνο η τελευταία τιμή του. Ελλείψει --outdir, ο τρέχων κατάλογος εργασίας χρησιμοποιείται για το αποτέλεσμα. Για παράδειγμα: --convert-to pdf *.doc --convert-to pdf:writer_pdf_Export --outdir /home/user *.doc --convert-to "html:XHTML Writer File:UTF8" *.doc --convert-to "txt:Text (encoded):UTF8" *.doc Δείτε τον κατάλογο φίλτρων εγγράφου για μετατροπή αρχείου. Ο κατάλογος των επιλογών φίλτρου για αρχεία Lotus, dBase και Diff. Ο κατάλογος των επιλογών φίλτρου για αρχεία CSV. Ο κατάλογος των επιλογών φίλτρου για αρχεία PDF.
--print-to-file [--printer-name printer_name] [--outdir output_dir] | Αρχεία εκτύπωσης δέσμης σε αρχείο. Εάν το --outdir δεν καθορίζεται, τότε ο τρέχον κατάλογος εργασίας χρησιμοποιείται ως output_dir. Εάν τα --printer-name ή --outdir χρησιμοποιούνται πολλές φορές, μόνο η τελευταία τιμή καθενός είναι ενεργή. Επίσης ο διακόπτης του {ΌνομαΕκτυπωτή} του --pt παρεμβαίνει με το --printer-name. Παραδείγματος χάρη: --print-to-file *.doc --print-to-file --printer-name nasty_lowres_printer --outdir /home/user *.doc
--cat | Εφαρμόζει το φίλτρο "txt:Text" στα παρακάτω έγγραφα κειμένου και αποτυπώνει το περιεχόμενο κειμένου στην κονσόλα (υπονοεί --headless). Δεν μπορεί να χρησιμοποιηθεί με --convert-to.
-env:VAR[=VALUE] | Ορίστε μια μεταβλητή εκκινητή (bootstrap). Για παράδειγμα, για να ορίσετε μια μη προεπιλεγμένη διαδρομή κατατομής (προφίλ) χρήστη: soffice.com -env:UserInstallation=file:///c:/my-test-profile open LibreOffice.app -env:UserInstallation=file:///tmp/test soffice -env:UserInstallation=file:///tmp/test

### Αγνοημένοι διακόπτες

Παράμετρος | Νόημα
--- | ---
-psn | Αγνοημένο (μόνο για macOS)
-Embedding | Παράβλεψη (COM+ σχετικό· μόνο για Windows)
--nofirststartwizard | Δεν κάνει τίποτα, αποδέχεται μόνο τη συμβατότητα προς τα πίσω.
--protector {arg1} {arg2} | Χρησιμοποιείται μόνο σε ελέγχους μονάδας και πρέπει να έχουν δύο ορίσματα.