Περιεχόμενα

# Αυτόματος ορθογραφικός έλεγχος

Το LibreOffice μπορεί να ελέγχει αυτόματα την ορθογραφία, ενώ πληκτρολογείτε και υπογραμμίζετε πιθανές ανορθόγραφες λέξεις με μια κόκκινη κυματιστή γραμμή.

## Για να εφαρμόζεται ο αυτόματος ορθογραφικός έλεγχος ενώ πληκτρολογείτε

1. Επιλέξτε Εργαλεία - Αυτόματος ορθογραφικός έλεγχος.

2. Κάντε δεξί κλικ σε μια λέξη με κυματιστή κόκκινη υπογράμμιση και ύστερα επιλέξτε μια από τις προτεινόμενες λέξεις από τη λίστα ή από το υπομενού Αυτόματη διόρθωση.

Εάν επιλέξτε μια λέξη από το υπομενού Αυτόματη διόρθωση, η υπογραμμισμένη λέξη και η αντικατάσταση της θα προστεθούν αυτόματα στον κατάλογο της αυτόματης διόρθωσης για την τρέχουσα γλώσσα. Για να δείτε τον κατάλογο της αυτόματης διόρθωσης, επιλέξτε Εργαλεία - Αυτόματη διόρθωση - Επιλογές αυτόματης διόρθωσης και μετά πατήστε στην καρτέλα Αντικατάσταση.

Μπορείτε επίσης να προσθέσετε τη λέξη που είναι υπογραμμισμένη με κόκκινο στο προσαρμοσμένο λεξικό, επιλέγοντας Προσθήκη.

## Για να εξαιρέσετε λέξεις από τον ορθογραφικό έλεγχο

1. Επιλέξτε τις λέξεις που επιθυμείτε να εξαιρέσετε.

2. Κάντε κλικ στο πεδίο ελέγχου Γλώσσα στην βασική γραμμή εργαλείων για να ανοίξετε ένα μενού.

3. Επιλέξτε "Καμία (Χωρίς ορθογραφικό έλεγχο)".

Σχετικά θέματα

Δημιουργία νέου λεξικού.

Προσθήκη εξαιρέσεων στη λίστα της Αυτόματης διόρθωσης

Ορθογραφικός και γραμματικός έλεγχος